
Vec:  Odborné školenie dodávateľov výrobkov alebo služieb na účely obrany v prospech Slovenskej 
          republiky a v prospech štátov aliancie NATO.

             
      Úrad  pre  obrannú štandardizáciu,  kodifikáciu  a  štátne overovanie  kvality  vykoná  v  dňoch 27. až 29. októbra 2026 odborné školenie pre dodávateľov výrobkov a služieb na účely obrany. 

Odborné školenie je určené pre predstaviteľov manažmentu zodpovedných za systémy manažérstva kvality, kodifikáciu a uplatňovanie obranných štandardov v zmluvných vzťahoch v procese realizácie dodávok výrobkov a služieb na účely obrany v prospech Slovenskej republiky a v prospech štátov aliancie NATO.

Školenie bude zamerané najmä na nasledujúce oblasti:

1. Revízia medzinárodnej normy ISO 9001 a následná revízia spojeneckých publikácií aliancie NATO rady AQAP.
2. Od zákazky po odovzdanie – čo musí mať dodávateľ pripravené na preukazovanie zhody produktu v súlade s požiadavkami slovenského obranného štandardu SOŠ AQAP 2110.
3. Matica zhody. Matica sledovateľnosti, kontrolný a skúšobný plán a jeho uplatňovanie v procese výroby.
4. Kodifikáciu produktov v akvizičných dokumentoch na účely obrany so zameraním na spracovanie návrhov kodifikačných údajov výrobcom/dodávateľom - skúsenosti a benefity.
5. Bezpečnostné náležitosti,	poučenie	osoby   vo   veci prístupu do   kodifikačného informačného systému, inštalácia bezpečnostných certifikátov. Vydanie Osvedčení za rok 2026.
6. Systém obrannej štandardizácie v podmienkach SR. Poskytovanie obranných štandardov

Odborné školenie sa bude konať v priestoroch Hotela Jasná, Demänovská Dolina, Nízke Tatry. Pre účastníkov školenia je ubytovanie rezervované od 27.10. 2026 do 29.10. 2026 v mieste konania školenia. Každý účastník školenia si ubytovanie zabezpečuje a platí samostatne. Cena ubytovania  za dvojlôžkovú izbu Standard obsadenú  jednou osobou je 140 EUR/noc. Cena ubytovania za dvojlôžkovú izbu obsadenú  dvoma osobami je 240 EUR/noc. Ceny sú uvedené vrátane DPH. Cena nezahŕňa miestny poplatok vo výške 2 Eur/osoba/noc.





V cene ubytovania na dve noci je zahrnuté:

· konferenčný poplatok 100 EUR
· raňajky formou bufetu
· obed 28.10.2026
· večera formou bufetu
· parkovanie pre ubytovaných hostí

V cene ubytovania na jednu noc je zahrnuté:

· raňajky formou bufetu
· obed 28.10.2026
· večera formou bufetu
· parkovanie pre ubytovaných hostí

Cena ubytovania na jednu noc nezahŕňa konferenčný poplatok. Konferenčný poplatok 100 Eur, uhradí účastník na recepcii hotela.

Check in :    13:00 hod  (dňa 27.10. 2026)
Check out :  11.00 hod  (dňa 29.10. 2026) 


Rezervovanie ubytovania v Hotel Jasná je možné realizovať iba online použitím nasledujúceho linku. https://www.hoteljasna.sk/booking/1/skolenie-pre-dodavatelov-vyrobkov-alebo-sluzieb-na-ucely-obrany/. 
Prihlasovanie na školenie bude uzatvorené dňa 21.10.2026.  Prípadné ďalšie otázky spojené s účasťou na školení je možné riešiť elektronicky prostredníctvom emailovej adresy fgqa@mil.sk 


Úrad si vyhradzuje právo na obmedzenie počtu účastníkov na dve osoby za spoločnosť z dôvodu kapacitných možností prednáškovej sály hotela.  





        
S pozdravom,


                                                                                     ---------------------------------
                                                                                                         Ing. Emil KOŠÚT
	                      riaditeľ úrad






Prílohy: Program a harmonogram školenia - 1 list.

